FUNCIONAMENTO OFICINA DE INFORMACIÓN ÓS CIDADANS E UN REXISTRO DE ENTRADA E SAÍDA DE DOCUMENTOS NO NOVO EDIFICIO DE SEDE DE VIGO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/02/2020)

A Presidencia, en uso das facultades que lle confire a normativa local vixente, dita a seguinte A Deputación de Pontevedra para poder prestar os seus servizos propios na cidade de Vigo, dispón dende o ano 2007 dunha sé institucional na rúa Oporto, 3, anexo ó antigo Reitorado, e iso como consecuencia da cesión gratuíta por parte do Concello de Vigo dun edificio de propiedade municipal. Dita cesión, realizada por un período de dez anos, foi aceptada mediante acordo da Xunta de Goberno de 9 de marzo de 2007. A cesión gratuíta do edificio fíxose coa finalidade de levar a cabo a desconcentración da actividade da Deputación provincial, a través da posta en funcionamento dunha sé deste Organismo na cidade olívica que achegue e facilite a relación dos cidadáns da comarca con dita Institución. Tanto a Deputación e o Concello teñen interese en continuar coa presenza do ente provincial en Vigo e o Concello mostra a súa disposición a ceder gratuitamente á Deputación un inmoble da súa propiedade sita na rúa Alta, 18, esquina rúa Chao e á que o entre provincial trasladaría a súa actividade propia colaborando así mesmo á rehabilitación da zona tradicional de Vigo. Como consecuencia do anterior con data 9 de decembro de 2019 foi asinado convenio entre o Concello de Vigo e a Deputación de Pontevedra para a cesión do edificio municipal da rúa Alta, 18, esquina rúa Chao para sé institucional. A institución provincial procedeu o acondicionamento do edificio para o cumprimento do fin para o que foi cedido, así como a amoblamento necesario, mediante os correspondente procedementos de contratación. Rematadas as obras e instalado o mobiliario procede, pois, poñer en funcionamento estas novas oficinas, resultando necesario trasladar o Rexistro auxiliar e a correspondente oficina de información ó publico que xa existían na sé anterior, coa finalidade de facilitar ós cidadáns de toda aquela comarca a presentación de escritos e comunicacións dirixidas á Deputación, deixando constancia da entrada de documentos. Considerando que o citado rexistro auxiliar adaptarase na súa funcionalidade ó establecido no art.16 da Lei 39/2015, de 1 de outubro, do Procedemento administrativo común das Administración Públicas, e arts.151 a 162 do RD 2568/86, de 28 de novembro, polo que se aproba o Regulamento de organización, funcionamento e réxime xurídico das Entidade Locais. Visto o disposto no art.61.2 do RD 2568/86, de 28 de novembro, Que a partir do próximo día 3 de febreiro de 2020, comece a funcionar unha oficina de información ós cidadáns e un Rexistro de entrada e saída de documentos no novo edificio da sé provincial en Vigo, sito na rúa Alta, 18, esquina rúa Chao, que foi cedido polo concello de Vigo a esta Deputación. Este Rexistro terá carácter de auxiliar do xeral da Deputación provincial, debendo comunicar a esta, polos medio telemáticos e informáticos correspondentes, toda anotación que efectúe, así como copia dos asentos que practique. O que lle traslado para o seu coñecemento e demais efectos. Pontevedra, 29 de xaneiro de 2020 O SECRETARIO